Screenshot: Vimeo

OSJEČKO-BARANJSKA policija izvijestila je kako je u nezakonitom prelasku državne granice zatekla dvije državljanke Republike Slovačke te državljanku i državljanina Republike Češke. Njih su jučer oko 17 sati na području „Gornja Siga“ na 1415 riječnom kilometru rijeke Dunav zatekli policijski službenic te će danas biti privedeni na sud u Belom Manastiru, priopćila je policija.

Tekst se nastavlja ispod oglasa

"Jučer je hrvatska policija uhitila četiri osobe koje su na teritoriju Liberlanda igrale odbojku. Zabrinuti smo zbog ponašanja i postupanja hrvatske policije na području van hrvatske jurisdikcije. Nadamo se da će problem biti ubrzo riješen diplomatskim putem", poručili su iz Liberlanda.



